588 Achilas
588 Achilas – trojėnų grupės asteroidas, aptiktas 1906 m. Max Wolf. Tai pirmasis atrastas šiai grupei priklausantis asteroidas. 588 Achilas priklauso trojėnų grupei, skriejančiai L4 Lagranžo taške 60° prieš Jupiterį. Asteroido skersmuo siekia 116 km, orbitos didysis pusašis – 5,175 av, periodas – 11,77 m., perihelis – 4,4 av, afelis – 5,95 av, orbitos ekscentricitetas – ~0,15, o inklinacija nuo ekliptikos plokštumos – 10°. Tai D klasės asteroidas.